[{"text_idx": "#000001", "text": "De pluraj jaroj Frank van Hertrooij, nederlanda studento pri biokemio, regule blogas pri sciencaj temoj en Esperanto. La plej fres\u0302aj afis\u0302oj temas ekzemple pri la aspekto de bestoj, pri la historio de genetiko kaj pri spacesplorado. Lau\u0306 Frank van Hertrooij oni bezonas pli da c\u0302iaj tekstoj en Esperanto."}, {"text_idx": "#000002", "text": "Unu el la artikoloj en la retejo Scivolemo."}, {"text_idx": "#000003", "text": "Frank van Hertrooij en sia retejo skribas, ke Esperanto estas \u201dkreskanta lingvo kun multe da potenco\u201d, sed multe pli uzata en lingvaj debatoj ol en tekstoj pri sciencaj temoj. Por proponi pli da tekstoj pri variaj temoj li ekde 2017 mem regule verkas popularscience en la retejo Scivolemo."}, {"text_idx": "#000004", "text": "Libera Folio: Kial kaj por kiuj vi verkas pri scienco en Esperanto en via blogo?"}, {"text_idx": "#000005", "text": "Frank van Hertrooij: \u2013 La c\u0302efa kialo estas ke mi s\u0302atas la verkadon. Scienckomunikado, c\u0302u skribe au\u0306 parole, estas unu el la plej amuzaj partoj de scienco. Aliflanke mi sentas ankau\u0306 iusencan respondecon. Eduko estas privilegio, kaj mi volas iumaniere redoni tion, kion mi ricevis.\nMi verkas en Esperanto por defii min, sed ankau\u0306 c\u0302ar g\u0302i estas tau\u0306ga lingvo por tio kion mi faras. La celo de bona scienckomunikisto estas disvastigi sciojn en alirebla maniero, kaj tio bone kongruas kun la celoj de Esperanto."}, {"text_idx": "#000009", "text": "Kial kaj kiam vi lernis Esperanton? Kiam vi komencis verki vian blogon?"}, {"text_idx": "#000012", "text": "C\u0302u viaj tekstoj foje aperis aliloke?"}, {"text_idx": "#000013", "text": "\u2013 Foje homoj petas min c\u0302u ili rajtas republikigi iun tekston de mi, au\u0306 c\u0302u mi volas verki ion por ilia gazeto. Se ili afable petas kaj bone indikas la fonton, mi preskau\u0306 c\u0302iam reagas entuziasme. Mi verkas ankau\u0306 por la Scivolemo-kanalo en Youtube. Tio estas skipa laboro, sed mi verkis la manuskriptojn por kelkaj originalaj videoj kaj kontrolis aliajn videojn."}, {"text_idx": "#000014", "text": "Krom popularsciencaj tekstoj, kion alian vi mem volus legi en Esperanto, sed ne trovas?"}, {"text_idx": "#000018", "text": "C\u0302ifromono rapidigas parolrekonon en Esperanto"}, {"text_idx": "#000019", "text": "\u201c[N]i bezonas pli de c\u0302io.\u201d diras Frank van Hertrooij. Jes! Pli granda aro de materialo pri sciencoj (naturaj kaj ekzaktaj, sed ankau\u0306 prihomaj) estus ege bonvena. Ekzistas kompare malmulto, kvankam la intereso flanke de la publiko certe ne mankas, kiel Scivolemo montras."}, {"text_idx": "#000023", "text": "Kontrolu cxe tubaro.aperu.net kaj rimarku kiom da filmoj temas pri esperanto, depende de la amplekso por kriterio \u201ctemas pri esperanto\u201d, la elcento sxangxas inter 20 kaj 30%. Eble tre alta, sed certe ne majoritata."}, {"text_idx": "#000024", "text": "Certe, Esperanto bezonas pli de c\u0302iaj tekstoj (kaj alia). En Iniciato Stelaro mi jam longan tempon liveras videojn kaj tekstojn, kiuj rilatas kulturon kaj arton."}, {"text_idx": "#000028", "text": "La blogo estas interesa kaj bele ilustrita sed bedau\u0306rinde abundas je eraroj \u2013 problemo tro ofta en Esperanto. Mi ne volas ekigi diskuton pri la (ne-)facileco de Esperanto, sed almenau\u0306 PROVU s\u0302ajnigi ke Esperanto estas facila... iom da peno por pliprofundigi sian lingvokonon devus fari c\u0302iu serioza Esperantisto."}, {"text_idx": "#000029", "text": "En eblas aktive partopreni kurson pri astronomio 32 lecionoj de A. Vandel(Wandel)"}]